
Durante apertura di veld cu yerba artificial na 
Parke Curason Jaburibari 

Diaranson Prome Minister Evelyn Wever - Croes tabata 
presente na Parke Curason Jaburibari pa reapertura di “Johan 
Cruyff Court". Na e ocasion a gradici Minister Endy Croes cu 
e bunita proyecto y e bario di Jaburibari cu e hoya di veld di 
yerba artificial. Ademas a cambia e nomber di e veld y a inclui 
e nomber di un heroe deportista local Denzel Dumfries, cu 
hopi hoben ta admira. Cruyff Court Denzel Dumfries a keda 
den miho condicion pa asina nos hobennan por practica nan 
deporte. 


Na e ocasion famianan di Denzel Dumfries a expresa di ta 
sumamente orguyoso y contento cu a nombra e veld na su 
honor, cual Gobierno tambe ta sumamente orguyoso cu ne. 
Prome Minister a gradici Minister di Deporte sefior Endy Croes 
tambe pa su determinacion pa ehecuta e proyecto aki. 


“Nos conoce Minister Croes como un Minister hopi determina y 
un persona cu ora cu e pone su curason y su mente den algo, 
e ta percura pa logr'e apesar di cualkier contratiempo cu e por 
topa den su caminda," Prome Minister a expresa. 


Terminando, Prome Minister Wever-Croes a bisa: "A priminti 
Aruba cu lo crea mas oportunidad pa nos hobennan por haci 
deporte y Gabinete Wever-Croes ta cumpliendo cu esaki. 
Pabien Aruba". 

Prome Minister Evelyn Wever - Croes: 


PROME MINISTER TA FELICITA ARA CU 35 
ANA COMO NOS COLEGIO HALTO DI ESTADO 


"Bo no por papia di democracia si bo no tin un Controlaria 
General den bo p 

Diahuebs mainta, durante Conferencia di Prensa di Gobierno di 
Aruba, Prome Minister Evelyn Wever-Croes afelicita Controlaria 
General, Algemene Rekenkamer (ARA), cu ta celebra 35 aña. 
ARA ta e un pilar fundamental di e democracia di nos pais. Bo 
no por papia di democracia si bo no tin un Controlaria General 


den bo pais. Un pilar sumamente importante. 


FUNCION DI ARA: 

ARA ta nos colegio halto di estado cu ta encarga cu e trabou 
importante di asisti Parlamento den nan tareanan di controla 
Gobierno. Den e cuadro aki ta hopi importante pa ARA ta 
consisti constantemente structuralmente di personanan 
cualifica, prepara pa por haci investigacionnan necesario sea 
ora cu e wordo pidi of di propio iniciativa pa asina por duna 
un opinion riba entre otro e cuentanan anual di Gobierno, 
proyectonan y otro tipo di desaroyonan. 


META DI GABINETE WEVER-CROES: 

Un di e metanan di nos Gabinete ta pa fortifica e pilar aki, 
fortifica e instituto halto di estado aki mas tanto posibel pa 
asina nos fortifica tambe nos sistema, nos orden democratico 
cu nos tin den nos pais. Pa esaki nos a institui un comision 
"Versterking Democratisch Bestel" cu ta yudando Gobierno 
riba e fortificacion aki riba diferente pilar. Cuminsa riba e 
Ombudsman, a traha riba Raad van Advies cu pronto lo 
wordo trata den Parlamento, ta sigui cu Parlamento mes y cu 

ARA. E meta ta pa independisa e institutonan aki mas tanto 
cu ta posibel, fortificando nan pa asina nan por haci e trabou 
importante di check and balances cu pueblo di Aruba ta conta 
riba dje. 


MIEMBRONAN NOBO DI ARA: 

Algemene Rekenkamer ta consisti di miembronan nobo cu 
apenas a huramenta un luna pasa. Señora Xiomara Croes tin 
un estudio den business finance y e tin 30 aña di experiencia 
riba e tereno financiero tanto den sector publico y sector priva 
a traves di su compania chikito cu e tawata tin. Recientemente 
señora Xiomara Croes-Williams a wordo proponi door di 
Parlamento pa lidera, bira presidente di e colegio aki. 

Sefior Christopher Lake tin un estudio di Business Economics 
y ta dirigi un compania grandi na Aruba y hopi di nos conoce 
tambe como hooffcomissaris di scouting Aruba. 

Sefior Rick Samuels, un abogado conoci aki na Aruba, ya caba 
desde 2017 ta miembro di ARA. 


"E tres personanan aki ta forma e colegio di ARA cu awor ta 
completo. Nos tin tambe secretaris di ARA, sefiora Mary Ann 
de Jong-Curet cu ta e motor tras di tur loke ARA por logra 
hunto cu e ekipo di personal hopi dedica y cualifica cu ta traha 
na ARA. Mi kier yama e miembronan pabien y bon bini. Pabien 
ARA cu celebracion di 35 afia. Hunto cu e secretaris mi ta sigur 
cu lo logra tur meta.", Prome Minister a termina bisando. 

Prome Minister Evelyn Wever - Croes: 
Durante e di XII Congreso di CAROSAI na Aruba: 


ARA LO ASUMI PRESIDENCIA DI CAROSAI 
PA UN PERIODO DI TRES ANA 


Durante conferencia di Prensa di Gobierno 
di Aruba diahuebs mainta, Prome Minister 
Evelyn Wever-Croes hunto cu miembronan di 
Controlaria General, Algemene Rekenkamer 
(ARA), a anuncia cu entre 15 pa 19 di mei 
2022, Aruba lo ta anfitrion di e XII Congreso 
di CAROSAI na unda cu diferente orador 
internacional lo ta presente pa elabora riba e 
tema central di e congreso, "Targeting Superior 
Audit Impact”. Prome Mininster tambe lo ta un 
orador invita den e congreso. 


Sefiora Xiomara Croes, presidente di ARA 
a elabora mas riba e parti di e congreso 
y riba CAROSAI. Actualmente, Algemene 
Rekenkamer Aruba tin e posicion di vice- 
presidente. Entrante otro siman, durante e 
congreso, Algemene Rekenkamer Aruba lo 
asumi presidencia CAROSAI pa un periodo 
di tres aña. CAROSAI, ta e organisacion di 
Controlaria Generalnan di Caribe y ta cay bou 
di e organisacion international di Supreme 
Audit Institutions —INTOSAI-. Miembrecia di 
CAROSAI ta habri pa tur organo halto di control 
den region Caribe y ta conta cu miembrecia di 
23 pais/isla. 


"Mi ta contento y orguyoso cu Aruba ta bay 
haya e presidencia di CAROSAI, cu ta pa 
Aruba un honor grandi. ARA a logra esaki cu 
hopi trabou duro, dedicacion y determinacion, 
pero especialmente e bon nomber cu ARA tin y 
ta proyecta tambe den exterior. Solamente nos 


mester percura pa e algemene rekenkamer di Congress 
Aruba keda funciona manera nos conoce, riba 
e nivel cu nos conoce, pero tambe aworaki cu 


e responsabilidadnan internacional di region di — —— 2022 


Caribe cu ta trece mas trabou", Prome Minister 
EM ME E AUDIT IMPACT 
Den nomber di Gobierno di Aruba y pueblo di MA Y 15- 19, 2022 


Aruba en general, Prome Minsiterta felicita ARA 
pa nan 35 aña y pa e funccion di presidencia di 
CAROSAI k Gabinete Wever - Croes TI 

Prome Minister Evelyn Wever - Croes: 
Den nomber di Gobierno di Aruba: 


PROME MINISTER TA GRADICI TUR 
ENFERMERO RIBA DIA DI ENFERMERIA 


“Tawata un privilegio pa nos yuda sirbi desayuno na 


nos enfermeronan" 

Diahuebs mainta, hunto cu Minister di Salubridad, señor Dangui 
Oduber, Prome Minister Evelyn Wever-Croes a bishita Docter 
Horacio Oduber Hospital en conexion cu Dia di Enfermeria 
pa gradici y felicita nos enfermeronan y desea nan animo pa 
sigui cu e trabou grandi y importante aki. "Mi ta contento di a 
saluda e enfermeronan y gradici nan pa e trabou grandi cu 
nan a haci durante e pandemia y e trabou cu nan a sigui haci 
despues. Tawata un privilegio pa nos yuda sirbi desayuno 
na nos enfermeronan cu tawata un treat di hospital", Prome 
Minister a expresa. 


Durante su bishita na Hospital, Prome Minister a tuma nota 
di e expresionnan cu a wordo haci mientras cu el a combersa 
cu bishitante y pashentnan. Tur ta palabranan di elogio pa cu 
nos enfermeronan, pa e cuido cu hospital ta duna, pa e edificio 
renoba di Hospital y e servicio cu Hospital ta brinda. 


Dia di Enfermeria ta un dia cu como comunidad, nos ta para 
keto pa reconoce e trabou grandi cu e enfermeronan ta haci 


A 


, Oduber 


" Q HOSPITAL 


TAL 
cio Oduber 
o HOSPITAL 
N N y 
"n" T» 4 


E. OSPITAL 


na Aruba. Nos enfermeronan ta esnan cu ta cuida di esnan cu 
mester di cuido sea pa salud of sea cu nan mes no por cuida 
nan mes. Nos enfermeronan ta haci un trabou increibelmente 
grandi. 


"Durante e pandemia mi ta corda cuanto anochi nos tabata 
sali pafo, nos tabata bati man pa nan constantemente. Mi mes 
tabata varios di e anochinan aki den hospital y bo por a weita e 
gratitud di esnan cu ta sali e ora ey pa gradici nos enfermeronan 
pa nan trabou", Prome Minister a duna di conoce. 


Mientras cu awor por bisa cu nos a sali di e pandemia, e 
retonan pa nos enfermeronan no a bira menos. Nan ta traha 
cu un cantidad limita di persona. Tin gastonan den cuido cu 
mester a corta. Y ta den e limitacionnan aki, enfermeronan a 
sigui duna di nan parti cu alma y cuerpo. Nan ta traha bou di 
hopi precion. Gobierno di Aruba ta purbando di tur manera pa 
duna bek pa asina tin mas fondo pa por inverti pa asina por 
expande e cantidad di personal. 

Continuacion PROME MINISTER TA GRADICI TUR ENFERMERO.... 


"Nos ta enormemente agradecido pa e dedicacion di tur e 
enfermeronan den e temporada dificil di Covid y despues cu e 
dificultad no a kita. Manera hopi sector despues di Covid, hopi 
enfermero tambe e cansancio a domina y pone nan bira malo 
poniendo asina mas precion riba otronan. Nan ta un grupo di 
persona asina special, dedica y cu un determinacion asina 
grandi. Awe nan ta mustra tambe hopi contento y uni. Pabien 
na tur e enfermeronan y danki di curason pa tur loke boso ta 
haci. Hopi forsa cu e trabou duro y cu Dios bendiciona cada un 
di boso", Prome Minister a expresa. 

DANKI NA TUR ENFERMERO PA NAN 

Umasa aduro 2: 


Minister Maduro ta informa: 


NA MOMENTO CU TIN DECISION FINAL TA 
BAY DUNA INFORMACION DETAYA RIBA 


REFORMA FISCAL 2025 


2 
For di hopi tempo ta conoci cu Aruba mester conoce un 
Reforma Fiscal pa asina por yega na un sistema di impuesto 
mas simpel, husto y cu base amplio pa asina sigura entrada 
pa Pais Aruba pa por cubri e servicio y inversion cu Pueblo kier 
mira na Aruba. 


Gobierno ta trahando riba e reforma necesario y ta den e 
proceso pa ricibi comentario di diferente instancia, entre 
nan, tin 'stakeholders' manera gremio comercial y instancia 
internacional manera IMF. E informacion cu ta wordo ricibi 
ta wordo evalua pa haci cambionan necesario prome cu 
Conseho di Minister dicidi riba e proposicion final cu lo wordo 
presenta como Reforma Fiscal 2023 na Parlamento di Aruba 
pa aprobacion. 


Na momento cu tin un decision riba e proposicion pa e Reforma 
Fiscal 2023, Minister di Finansa lo sali brinda informacion mas 
detaya. 


INTONISA 


CONFERENCIA 


DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

Fundacion Kapel di Bethania( FKB) hunto cu 
Museo Arqueologico Naciona Aruba ( MANA) y 


otro instancia y persona manera sr. Glen Lacle 
di Stichting Vrienden van het Sport Centrum San EN 


Nicolas, IBISA, fundacion 1403 y Scout San 
Dominico a bin ta traha hunto y ofrece un evento 
asina bunita den e bario di Noord. Specialmente 
e muchanan y tambe comunidad di Aruba por a 
goza di un mainta familiar na "Klooster Imeldahof”. 


Mientras e muchanan hunto cu nan mayornan 
tabata pasa pret hungando diferente weganan 
tradicional of hisa nan fli, otronan a pasa pa haci 
e workshopnan cu a ser ofreci pa e artistanan 
Gloria Feliciano y Erika Moran, cu glas di lama y 
pintamento. Asina tambe nan tabata cana rond 
admirando of haciendo e quiz di e exposicion y di 
e kapel. A pasa na e "photobooth" pa saca potret 
familiar como un recuerdo di e dia cu e decoracion 
special haci pa dia di Rey. Por a cana rond pa wak 
y cumpra na e mini bazaar y sin lubida a disfruta 
di un sopi y snacks ofreci pa FKB y scout. Tur 
esakinan hunto a haci un dia cu hopi actividad pa 
un y tur. 


Na final di dia, a termina pa saca premionan di e 
caarchi di actividad, esaki ta un di e forma cu FKB 
a hasi pa asina logra haya fondo pa sigui mantene 
y conserva e kapel, exposicion y edificio. Un danki 
ta bay na comerciante cu a coopera asina bon cu 
Fundacion Kapel di Bethania pa por a logra otorga 
e premionan aki na e participantenan. 


Ganador di e ticket di actividad ta, Jencey Peterson 
cu a gana un 'weekend stay' danki na Caribbean 
Palm Village Aruba, Max Ccent a gana un sunset sail 
cortesia di Pelican Adventures, Naómar Limonier 
a gana su lunch na Old Cunucu House Restaurant, 
Cain Koolman a gana gift certificate di Moomba, 


JKion Pieter a gana gift certificate di Nikkei, Jacob | 


Croes y Ruben a gana nan gift certificate di Paseo 
Herencia, Marveline Bokehoudt a gana su gift 
certificate di GF, Marchel Kelly y Franco Bik a gana 
nan gift certificate di Blue Sport y Luck Browne a 
gana un bunita cuadra cortesia di e Artista Erika 
Moran. 


e 

Continuacion FUNDACION KAPEL DI BETHANIA A REPARTI E PREMIO.... 


Fundacion Kapel di Bethania ta sumanete agradici cu tur e 
instancianan y comercio cu a hasi na esfuerzo pa comunidad 
pa especialmente nos muchanan por a pasa un dia asina dushi 
Celebrando dia di Rey. Ta gradici tur nos comerciantenan cu 
a coopera cu nos Giselle Department Store, Nikkei Sushi, Old 
Cunucu House, Blue Sport, Paseo Herencia, Moomba Beach, 
Pelican Adventures, Carribean Palm Village. Tambe na Gloria 
Feliciano y Erika Moran. 


Un gradicimento special pa Subway pa na generosidad di a 
regala dos plater pa e muchanan di Kinderhuis Imeldahof por 
a difruta como nan participacion na e dia aki. 
Ta recorda tur hende cu lo tin gana di pasa bishita Klooster pa 
e 2 exposicionnan of pa bishita e Kapel, cu lo ta habri, dialuna, 
diaranson y diahuebs for di 9 am te cu 3 pm. 


Si ta desea di hasi un donacion na nos Fundacion Kapel di 
Bethania, lo ta posibel tambe pa deposita riba nos cuenta 
di Banco na Aruba Bank number di cuenta : 6021690190. 
Di antemano ta gradici pa e gesto aki y asina yuda nos pa 
preserva y cuida e e kapel di Bethania y exposicion di "Historia 
di Parokia di Noord”. 

Departamento di Impuesto: 


"STAKEHOLDER SESSIONS" DI REFORMA 
FISCAL TA CONTINUA CU PARTICIPACION 
AMPLIO DI GREMIO Y COMUNIDAD 

Despues di evalua e contribucion ricibi durante e prome 
sesionnan di informacion y participacion cu varios stakeholders, 
ayera e ekipo di Departamento di Impuesto a tene dos sesion 
detaya dunando asina oido na e feedback ricibi durante e 
prome tanda. E ekipo di Departamento di Impuesto lo sigui 
reuni cu algun gremio y tambe sindicato durante e simannan 
nos dilanti pa asina por conta cu un participacion amplio 
durante e trayecto di reforma Fiscal den bienestar general di 
pais Aruba. 


PARTICIPACION AMPLIO 

Gremionan di diferente sector a participa na e prome tanda 
di "Stakeholders' Sessions". Aki a presenta e concepto inicial 
pa introduccion di BTW y otro compensacion riba tereno di 
inkomstenbelasting, loonbelasting y reparatietoeslag pa 
mitiga e impacto riba e poder di compra cu e impuesto nobo 
aki por trece cu ne. Durante e sesionnan aki gremionan por a 
comparti nan opinion, idea y preocupacion riba e concepto di 
Reforma Fiscal 2023. Durante e prome tanda, tambe a brinda 
e oportunidad na gremio pa sinta cu COHO pa expresa nan 
idea y preocupacionnan encuanto e reforma. Tur contribucion 
di e sesionnan aki a wordo considera pa por continua cu e 
desaroyo di e concepto di reforma pa e segunda tanda. 


EVALUACION Y EVOLUCION DI E CONCEPTO DI REFORMA 
FISCAL 

Durante e prome tanda di “Stakeholders' Sessions”, a propone 
un concepto di BTW di dos (2) tarifa cu ta keda den e cuadro 
di e necesidad presupuestario di pais Aruba. E concepto 
aki a consisti di un tarifa minimo di 6% pa cuminda y bibida 
(cu excepcion di bibidanan alcoholico) y un tarifa maximo di 
18% pa tur otro producto y/of servicio. Despues di e prome 
tanda di sesionnan DIMP a analisa e “feedback” ricibi durante 
reunionnan, como tambe e cartanan ricibi di gremionan cu 
propuestanan concreto. E contribucion aki a conduci na varios 


ehercicio di calculonan cu partners den gobierno di Aruba, 
COHO y IMF, como tambe expertonan riba tereno fiscal, legal 
y economico pa asesora e impacto economico y social cu e 
introduccion di un BTW cu un combinacion di tarifa 6-18% por 
trece cu ne. Como resultado, a logra evalua e concepto inicial 
y propone dos otro concepto di BTW cu dos diferente scenario 
pa loke ta trata e tarifanan. 


DESAROYO DI UN CONCEPTO INCLUSIVO Y OBHETIVO 
Na e momentonan aki e ley di Reforma Fiscal ta den e fase 
conceptual y lo wordo finalisa na momento cu un conclusion 
concreto wordo determina pa Gobierno di Aruba. Durante e di 
dos tanda di participacion cu gremionan a presenta diferente 
propuestanan di Reforma Fiscal pa identifica preferencia 
y opinion. Na su turno lo reuni tambe cu gremionan laboral 
y social na unda lo ricibi nan contribucion di ideanan y 
preocupacionnan. Cu participacion di gremionan laboral y 
social lo continua cu participacion masal di comunidad y evalua 
e Reforma Fiscal for di e angulo socio-economico, sigurando 
inclusion y transparencia den tur nivel di nos sociedad. 


Departamento di Impuesto ta satisfecho cu e desaroyo inclusivo 
di e Reforma Fiscal cu ainda ta den su fase conceptual. No 
obstante e “timeline” ambicioso, e prome tanda di participacion 
a experencia un retraso minimo di algun siman. E ekipo di 
Reforma Fiscal kier a gradici tur 141 personanan representando 
gremio comercial/economico cu a participa den un of mas di 
e 11 Stakeholders Sessions, como tambe departamentonan di 
Gobierno, COHO y IMF cu a contribui cu nan experticio durante 
evaluacion di e prome tanda di reunionnan di participacion. 
Por conclui cu e Reforma Fiscal ta yegando na e ultimo parti 
di participacion y inclusion pa asina, cu participacion amplio di 
gremio y comunidad, por yega na un concepto di Reforma Fiscal 
den bienestar general di pais Aruba den forma transparente y 
husto. 

A HACI ENTREGA DI HELM NOBO PA 
E UNIDAD DI MOTOR DI CUERPO POLICIAL 
DI ARUBA 


“Un momento hopi ameno caminda por a combersa cu 
e Agentenan Policial di e motor unit caminda nan mes a 
indica otro plannan cu nan tin pa por eherce nan trabou 
mas miho ainda, y nos ta bay spera e documentonan en 
cuestion for di nan pa asina por cumpli cu e peticion aki 
cu nan tin." 


Diaranson merdia, durante un encuentro ameno na 


Bestuurkantoor, Minister di Husticia y Asuntonan Social Sr. 
Rocco Tjon, a haci entrega di helm nobo special na e unidad di 
motor di Cuerpo Policial. E unidad di motor, a indica cu nan tin 
un necesidad pa helmnan nobo, pa nan propio siguridad, cual 
ta e motibo tambe cu di parti di Ministerio di Husticia a percura 
pa presupuesta y realisa e proyecto aki debidamente. 


Manera ta conoci, presupuesto 2022 a wordo aproba 
recientemente, diferente proyectonan relativamente chikito a 
wordo incorpora den e presupuesto aki, sinembargo nan ta 
proyectonan sumamente importante pa eleva siguridad di nos 
agentenan policial. Den cuadro di esaki, a haci entrega di e 
helmnan nobo cual lo eleva nan propio siguridad ora cu nan 
ta eherce nan taereanan riba nos careteranan. Ta asina cu 
e helmnan bieuw no tawata cubri e agente suficientemente, 
mirando cu e agente ta core mas riesgo di peliger. A base di 
esaki, a sondea pa diferente tiponan di helm cu ta eleva aun 
mas e siguridad di e agente, y asina a yega na e helmnan aki. 
Lokual tambe ta haci e helmnan aki special ta cu e tin protector 
pa wowo pa anochi y den dia. 

Continuacion A HACI ENTREGA DI HELM NOBO PA E UNIDAD DI MOTOR... 


Di otro banda e proceso pa adkiri e bulletproof vestnan a wordo 
finalisa y lo inicia cu e pedido pa cu e bulletproof vestnan pa tur 
e agentenan policial. Siman pasa a elabora riba e proyecto di 
ICT caminda ta bay percura cu agentenan policial por haci nan 
trabou mucho mas miho, e wardanan ta bay wordo ekipa cu 
camara, y asinatin alrededordi 20 proyecto cu substancialmente 
lo bay eleva e siguridad y e servicio cu agentenan policial por 
brinda na nos comunidad. Banda di esaki tin proyectonan 
mas grandi y infrastructural caminda ta bay muda diferente 
departamento pa e edificio di ex-Codemsa. Si tur cos ta bon 
e proyecto di ley aki, lo wordo entrega na parlamento pa por 
trate, prome cu reces di Parlamento di Aruba na juli. 


Por ultimo, e mandatario a accentua e importancia di e parti 
di "bedrijfsvoering", mirando cu na final di dia por presupuesta 
e fondonan, pero e ta necesario tambe pa e fondonan cu ta 
presupuesta wordo usa pa por ehecuta e tipo di proyectonan 
aki. 

REAPERTURA DI CRUYFF COURT DEDICA 
NA E GRAN FUTBOLISTA DENZEL DUMFRIES 


Diaranson atardi den un ceremonia bunita a tuma luga 
reapertura di Johan Cruyff Court na Parke Curason situa na 
Jaburibari. Presente na e ocasion special aki tabata Presidente 
di Parlamento sr. Edgard Vrolijk, Parlamentarionan di Fraccion 
di Mep, Minister President sra. Evelyn Wever- Croes y esposo 
Kenneth Wever, Minister di Husticia y Asuntonan Social sr. 
Rocco Tjon, famia di Denzel Dumfries, sr. Simon van Rooijen 
di Cruyff Foundation, ex. Minister di Deporte Sr. Lee, prensa y 
demas invitado. 


E cancha di yerba artificial a keda inaugura na november di 
2006 pa Johan Cruyff den feliz memoria y Reina Beatrix. Pa 16 
aña largo e cancha a sirbi pa tanto mucha, hoben y adulto por 
haci uzo di parke pa practica e deporte di futbol. 


Minister di Enseñansa y Deporte Endy Croes, den su discurso 
elocuente a duna un relato breve di e historia di e parke social 
cual tabata un vision di ex Minister di sr. Ramon Lee. Na unda 
a elimina e dump cu tabatin na e sitio y Gobierno a construi 
un parke social, caminda mucha y hobennan por practica 
deporte. E mandatario a sigui bisa cu e ta yena cu emocion 
y hopi orguyo cu desde awe e parke lo carga nomber di e 
deportista local cu ta briyando den futbol internacional Denzel 
Dumfries. Ex Minister di Deporte sr. Ramon Lee tambe a hiba 
palabra. 


Despues di e video cu e mensahe di motivacion di Denzel 
Dumfries a devela oficial e cancha Cruyff Court Denzel 
Dumfries. E acto di develacion a wordo haci pa Minister Endy 
Croes, sr. Simon van Rooijen, Prome Minister Evelyn Wever — 
Croes, IBISA y Jonathan Ruiz. 


Minister Endy Croes y stakeholders; Simon van Rooijen di 
Cruyff Foundation, AVB, IBISA, FCCA y FFD a firma di e bala 
di futbol como un acto simbolico na unda cu ta compromete | 
pa mantene e parke den bon condicion pa e hobennan por Croes y sr. Simmon van Rooijen a duna reapertura di e veld. 
practica nan deporte. Minister Endy Croes kier gradici tur e stakeholders pa haci e 
Finalmente Jonathan Ruiz e hoben deportista cu na aña 2006 proyecto esaki posibel. Masha pabien na e bario di Jaburibai 
a hiba e bala di futbol, a haci e sake di bala hunto Minister Endy y pueblo Aruba! 


Diahuebs 12 Mei 2022 
Continuacion REAPERTURA DI CRUYFF COURT DEDICA NA E GRAN FUTBOLISTA... 


/ 
*ansa y Deporte / j. 
'roes | Disciplina 


[| pl Dedicacion 
Determinacion 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SIÑA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 


== 


20 AÑA bie 

